Այսօր՝ հունիսի 3-ին, խոշոր ավտովթար է տեղի ունեցել Լոռու մարզում: Ժամը 17:50-ի սահմաններում, «Nissan Tida» մակնիշի 35 RT 517 համարանիշի ավտոմեքենայի վարորդը Վանաձոր-Դիլիջան ավտոճանապարհի 19-րդ կմ հատվածում դուրս է եկել հանդիպակած երթևեկելի գոտի, բախվել քարերին և գլխիվայր շրջվել: Վթարի հետևանքով 1 հոգի մարմնական վնասվածքներով տեղափոխվել է Վանաձորի բժշկական կենտրոն, ում առաջինը օգնության են հասել քաղաքացիները: Դեպքի վայրում աշխատում են փրկարարական ջոկատի, շտապ օգնության ու ոստիկանության աշխատակիցները: